CELEX: 32017R1568
Language: sl
Date: 2017-09-15 00:00:00
Title: Izvedbena uredba Sveta (EU) 2017/1568 z dne 15. septembra 2017 o izvajanju Uredbe (EU) 2017/1509 o omejevalnih ukrepih proti Demokratični ljudski republiki Koreji

16.9.2017   
            
            
               SL
            
            
               Uradni list Evropske unije
            
            
               L 238/10
            
         IZVEDBENA UREDBA SVETA (EU) 2017/1568
   z dne 15. septembra 2017
   o izvajanju Uredbe (EU) 2017/1509 o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) 2017/1509 z dne 30. avgusta 2017 o omejevalnih ukrepih proti Demokratični ljudski republiki Koreji in razveljavitvi Uredbe (ES) št. 329/2007 (1) ter zlasti člena 47(1) Uredbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 30. avgusta 2017 sprejel Uredbo (EU) 2017/1509.
            
         
               (2)
            
            
               Varnostni svet Združenih narodov je 11. septembra 2017 sprejel Resolucijo 2375 (2017), s katero je eno osebo in tri subjekte dodal na seznam oseb in subjektov, za katere veljajo omejevalni ukrepi.
            
         
               (3)
            
            
               Prilogo XIII k Uredbi (EU) 2017/1509 bi bilo treba zato ustrezno spremeniti –
            
         SPREJEL NASLEDNJO UREDBO:
   Člen 1
   Priloga XIII k Uredbi (EU) 2017/1509 se spremeni, kot je določeno v Prilogi k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. septembra 2017
      
         
            Za Svet
         
         
            Predsednik
         
         M. MAASIKAS
      
   
   
      (1)  UL L 224, 31.8.2017, str. 1.
   
      PRILOGA
      Spodaj navedene osebe in subjekti se dodajo na seznam oseb in subjektov, za katere veljajo omejevalni ukrepi iz Priloge XIII k Uredbi (EU) 2017/1509.
      (a)   Fizične osebe
      
      
                   
               
               
                  Ime
               
               
                  Drugo ime
               
               
                  Identifikatorji
               
               
                  Datum uvrstitve na seznam ZN
               
               
                  Utemeljitev
               
            
                  63.
               
               
                  Pak Yon Sik
               
               
                   
               
               
                  Državljanstvo: DLRK
                  Leto rojstva: 1950
               
               
                  11.9.2017
               
               
                  Član osrednje vojaške komisije Delavske stranke Koreje, ki je pristojna za oblikovanje in izvajanje vojaške politike Delavske stranke Koreje, ki poveljuje vojaškim silam DLRK in jih nadzira ter sodeluje pri usmerjanju vojaške obrambne industrije te države.
               
            (b)   Pravne osebe, subjekti in organi
      
      
                   
               
               
                  Ime
               
               
                  Drugo ime
               
               
                  Lokacija
               
               
                  Datum uvrstitve na seznam ZN
               
               
                  Druge informacije
               
            
                  51.
               
               
                  Osrednja vojaška komisija Delavske stranke Koreje
               
               
                   
               
               
                  Pjongjang, DLRK
               
               
                  11.9.2017
               
               
                  Osrednja vojaška komisija je pristojna za oblikovanje in izvajanje vojaške politike Delavske stranke Koreje, poveljuje vojaškim silam DLRK in jih nadzira ter usmerja vojaško obrambno industrijo te države v sodelovanju s komisijo za državne zadeve.
               
            
                  52.
               
               
                  Oddelek za organizacijo in usmerjevanje
               
               
                   
               
               
                  DLRK
               
               
                  11.9.2017
               
               
                  Oddelek za organizacijo in usmerjevanje je zelo vpliven organ Delavske stranke Koreje. Nadzoruje ključna imenovanja osebja Delavske stranke Koreje, vojaških sil DLRK in vladne administracije DLRK. Poleg tega si prizadeva nadzirati politične zadeve celotne DLRK in ima aktivno vlogo pri izvajanju politike cenzure DLRK.
               
            
                  53.
               
               
                  Oddelek za propagando in agitacijo
               
               
                   
               
               
                  Pjongjang, DLRK
               
               
                  11.9.2017
               
               
                  Oddelek za propagando in agitacijo ima popoln nadzor nad mediji, ki jih uporablja kot orodje za nadzor javnosti v imenu vodstva DLRK. Oddelek za propagando in agitacijo opravlja tudi cenzuro oziroma je odgovoren za cenzuro s strani vlade DLRK, vključno s cenzuro časopisov in radiodifuzije.